Glæstar borgir og bæir og dásamleg náttúrufegurð er það sem einkennir þessa töfrandi ferð . Við byrjum í höfuðborg Spánar , Madríd , sem þekkt er fyrir glæsileg stræti , fallega garða , listasafnið El Prado og konungshöllina El Palacio Real . Þaðan liggur leiðin til Tossa de Mar á Costa Brava ströndinni . Þetta er heillandi bær með merkum minjum og fornum borgarmúrum í hinum dulúðlega bæjarhluta Vila Vella . Við förum í dagsferð til litríku heimsborgarinnar Barcelona og siglum til Lloret de Mar , eins vinsælasta ferðamannabæjarins á ströndinni . Leiðin til Sainte Maxime á Côte d’Azur , eða frönsku rivíerunni í Provence héraðinu , er rómuð fyrir fegurð . Bærinn stendur við hinn fagra St. Tropez flóa sem við siglum um í ljúfri siglingu til samnefnds listamannabæjar . St. Tropez , er einn frægasti bærinn á ströndinni en þar hefur leikkonan kunna Brigitte Bardot búið um árabil . Það verður dásamlegt að slaka á í rólegheitum í St. Maxime áður en hugað er að heimför . Við kveðjum þennan sælureit og endum þessa glæsilegu ferð í Novara á Ítalíu . Brottför frá Keflavík kl. 16:15 . Mæting í Leifsstöð í síðasta lagi 2,5 klst. fyrir brottför . Lending í Madríd kl. 22:25 að staðartíma . Í Madríd verður gist í 2 nætur á hóteli í miðborginni . Hótelið er með litla sundlaug , bar og svalir uppi á þaki hótelsins . Kvöld hressing á hótelinu býður okkar . 21. júní | Skoðunarferð um Madríd & frjáls tími Madríd er höfuðborg Spánar og er á miðjum Iberíuskaganum í 667 m hæð yfir sjávarmáli . Það er einstaklega gaman að rölta um þessa líflegu borg og njóta spænskra veitinga á spennandi kaffihúsum , börum eða veitingahúsum . Við kveðjum Madríd eftir góða daga og er stefnan sett á miðaldabæinn Tossa de Mar á Costa Brava ströndinni . Hér munum við gista 4 nætur á góðu hóteli í miðbænum . Á hótelinu er útisundlaug , líkamsrækt og heilsulind . Að degi til er einnig opinn veitingastaður við sundlaug hótelsins . Barcelona , höfuðborg Katalóníu , er með fegurstu borgum álfunnar . Hún er þekkt fyrir byggingar arkitektsins Gaudí en þær skreyta borgina hvert sem litið er . Borgin er mjög gömul og saga hennar merkileg en fegurð hennar og gestrisni íbúanna gera dvölina einstaka . Af merkum byggingum eftir Gaudí má nefna kirkjuna La Sagrada Familia , húsin Casa Battló og Casa Milá og garðinn Güell en þessi verk Gaudí eru öll komin á heimsminjaskrá UNESCO . Gotneska hverfinu má ekki gleyma og kirkjunni við hafið sem er dásamleg og margir þekkja úr bók Ildefonso Falcones . Einnig verður tími til að kanna líf bæjabúa og líta inn á líflega kaupmenn borgarinnar . Að loknum morgunverði verður farið í siglingu til Lloret de Mar , eins vinsælasta ferðamannabæjarins á ströndinni . 25. júní | Frjáls dagur & gönguferð í Tossa de Mar Við hefjum daginn á skemmtilegri gönguferð um Tossa de Mar og förum upp í elsta hluta bæjarins , klettabæinn Vila Vella sem er umkringdur borgarmúrum og turnum frá 14. öld . Þaðan er stórfallegt útsýni yfir gjörvalla klettaströnd Tossa . Að koma inn í Vila Vella er eins og að ferðast aftur í tímann en enn er búið í nokkrum gömlu húsanna innan virkisveggjanna . Að gönguferð lokinni gefst hverjum og einum frjáls tími til að kanna bæinn á eigin vegum . Fyrir áhugasama er í dag litríkur útimarkaður rétt við hótelið en einnig er upplagt er að nota frábæra aðstöðu hótelsins . 26. júní | Arles & Sainte Maxime við Côte d'Azur Eftir góðan morgunverð verður ekið til Côte d'Azur eða frönsku rivíerunnar , til yndislega bæjarins St. Maxime við St. Tropez flóann . Þar verður gist í 3 nætur á huggulegu hóteli nálægt ströndinni . Hótelið er með sundlaugargarði , sólbaðsaðstöðu , líkamsrækt , innisundlaug og heilsulind með tyrknesku gufubaði . Á leiðinni frá Tossa de Mar verður stoppað í gömlu rómversku borginni Arles , þar sem tími verður til að fá sér hádegishressingu og kanna líf bæjarbúa áður en ferð heldur áfram . 27. júní | Frjáls dagur í Sainte Maxime Eftir góðan morgunverð verður farið í stutta gönguferð inn í St. Maxime , sem færir okkur nær lífinu við ströndina . Þetta er einn af vinsælustu ferðamannabæjum Côte d'Azur strandarinnar og búa þar um 12.000 manns . Það má segja að bærinn hafi notið frægðar St. Tropez bæjarins sem er hinum megin við flóann og er St. Maxime nú með fínni bæjum strandarinnar . Í St. Maxime er jafnframt ein best útbúna lystisnekkjuhöfn strandarinnar . Þar verður frjáls dagur til að kanna bæinn betur á eigin vegum eða til að slaka á við hótelið . 28. júní | Töfrandi sigling til St. Tropez Við höldum í glæsilega siglingu í dag yfir til listamannabæjarins St. Tropez . Ekið verður að höfninni í St. Maxime þar sem báturinn bíður okkar . Bærinn er einn aðaláfangastaður hinna ríku og frægu við frönsku rivíeruna . Brigitte Bardot býr þar og ýmsar Hollywood stjörnur halda þar til í sínu orlofi . Við förum í skoðunarferð um bæinn og síðar gefst góður tími til að kanna þennan líflega bæ á eigin vegum . Mikil upplifun er að skoða lystisnekkjur fræga fólksins í höfninni . Að lokinni siglingu til baka bíður rútan eftir okkur . Nú er komið að því að kveðja þennan dýrðarstað eftir yndislega daga . Ekið verður til Novara sem er önnur stærsta borgin í Piamont sjálfstjórnarhéraðinu . Hún er ein af gömlu rómversku borgunum og eru margar glæstar byggingar sem prýða borgina . Tákn borgarinnar er basilíkan San Gaudenzio með sínum 121 m háa turni . Hér höfum við tíma til að kanna líf bæjarbúa og líta inn á kaupmenn borgarinnar . Upplagt er að fá sér kvöldverð áður en ekið er út á flugvöll í Mílanó . Eiginmaður minn er Norbert Birnböck sem er einn af bílstjórum Bændaferða .